KLASA: 500-01/18-01/2

URBROJ: 2185/01-2-18-1

Valpovo, 05. veljače 2018. godine

GRADONAČELNIK GRADA VALPOVA, na temelju članka 6. i 18. Pravilnika o financiranju javnih potreba Grada Valpova („Službeni glasnik Grada Valpova“ br. 09/16) i članka 32. Statuta Grada Valpova („Službeni glasnik Grada Valpova“ br. 8/01, 2/06, 4/09, 2/13, 7/13 i 10/17-pročišćeni tekst), donio je slijedeću

**O D L U K U**

**o načinu raspodjele raspoloživih sredstava iz Proračuna Grada Valpova za 2018. godinu namijenjenih financiranju programa i projekata udruga iz područja humanitarne i zdravstvene skrbi Grada Valpova**

I.

 Ovom Odlukom utvrđuje se način raspodjele sredstava namijenjenih financiranju programa i projekata udruga iz područja humanitarne i zdravstvene skrbi Grada Valpova, a koja su Proračunom Grada Valpova za 2018. godinu planirana u ukupnom iznosu od 50.000,00 kn.

II.

 Sredstva navedena u prethodnoj točki ove Odluke raspodijelit će se na temelju Javnog natječaja za financiranje programa i projekata udruga iz područja humanitarne i zdravstvene skrbi Grada Valpova u 2018. godini (u daljnjem tekstu: Natječaj), čiji je nositelj Grad Valpovo i u skladu s dokumentacijom za provedbu Natječaja koja je sastavni dio ove Odluke.

III.

 Obvezna dokumentacija za provedbu Natječaja iz prethodne točke ove Odluke obuhvaća slijedeće:

1. tekst javnog natječaja
2. upute za prijavitelje
3. obrasce za prijavu programa ili projekta:

3.1. obrazac opisa programa ili projekta

3.2. obrazac proračuna programa ili projekta

3.3. obrazac izjave o nepostojanju dvostrukog financiranja

3.4. obrazac izjave o partnerstvu (za partnerske projekte)

1. obrazac za ocjenu kvalitete / vrijednosti programa ili projekta
2. obrazac ugovora o financiranju programa ili projekta
3. obrasce za izvješćivanje:

6.1. obrazac opisnog izvještaja provedbe programa ili projekta

6.2. obrazac financijskog izvještaja provedbe programa ili projekta.

IV.

Javni natječaj za financiranje programa i projekata udruga iz područja humanitarne i zdravstvene skrbi Grada Valpova u 2018. godini i obvezna dokumentacija iz prethodne točke ove Odluke, objavljuje se u cijelosti na mrežnim stranicama Grada Valpova, [www.valpovo.hr](http://www.valpovo.hr), i mrežnim stranicama Ureda za udruge Vlade Republike Hrvatske.

V.

 Povjerenstvo za provedbu financiranja javnih potreba Grada Valpova sukladno Pravilniku o financiranju javnih potreba Grada Valpova („Službeni glasnik Grada Valpova“ br. 09/16), zaduženo je za predlaganje i usvajanje natječajne dokumentacije, administrativnu provjeru ispunjavanja propisanih uvjeta pristiglih prijava za financiranje, stručno ocjenjivanje, izrađivanje rang liste, izrađivanje prijedloga Odluke o dodjeli financijskih sredstava iz Proračuna Grada Valpova za provedbu programa ili projekata, te praćenje provedbe financiranih programa ili projekata udruga i drugih organizacija civilnog društva.

 Članovi Povjerenstva za provedbu financiranja javnih potreba Grada Valpova radit će sukladno proceduri navedenoj u Poslovniku o radu, te Uputama za prijavitelje.

VI.

 Nakon provedenog postupka ocjenjivanja programa ili projekata, Gradonačelnik donosi Odluku o dodjeli financijskih sredstava iz Proračuna Grada Valpova za financiranje programa i projekata udruga iz područja humanitarne i zdravstvene skrbi.

 Na temelju Odluke iz stavka 1. ove točke Gradonačelnik će s nositeljima programa ili projekata sklopiti pojedinačne ugovore.

VII.

 Odluka iz točke VI. ima se objaviti na mrežnim stranicama Grada Valpova, [www.valpovo.hr](http://www.valpovo.hr).

VIII.

 Za provedbu ove Odluke zadužuje se Upravni odjel za gospodarstvo i društvene djelatnosti Grada Valpova.

IX.

 Ova Odluka stupa na snagu danom donošenja.

 GRADONAČELNIK

 Matko Šutalo, dipl.iur.